《夏日高封部过余读书处》
明代·左国玑

野人避徵书，不受朝簪扰。忽弃紫金鱼，来寻白鸥鸟。

夷门城东紫隐居，蓬草不见谈玄庐。皆云管乐能龙卧，谁识虞卿亦著书。

炎天尔跨青骡走，何意敲门访巢叟。入林一笑草堂开，习习凉飙吹户牖。

劝君且解白纶巾，我有一壶江南春。醉来笑向东村去，碧树青霄月似银。

作者简介：河南开封人，字舜齐。能书，善诗赋，名动一时。而年近四十，始中举。有《一元集》。